Свят | Целите на Тръмп са непостижими за една изолирала се суперсила
Онези, които търсят голям замисъл зад политиките на Тръмп, ще бъдат разочаровани Още по темата С ЦРУ или с Путин Разузнаването потвърди, че Русия е помогнала за победата на Тръмп. Изборът на нов държавен секретар засили съмненията за влиянието на Москва още повече 18 дек 2016 Без лидерството на САЩ самата концепция за Запада губи смисъл.Забравете историческите съюзи и вражди – след встъпването в длъжност на Доналд Тръмп другата седмица най-силната страна в света ще определя собствените си правила. "Америка на първо място" обаче започва много да прилича на "Америка сама", пише в анализ на Financial Times.Това поне е планът. Сегашната отворена глобална икономическа система е оформена от САЩ, но Тръмп възнамерява да задава свои правила. Като за начало ще прекрати или ще предоговори някои търговски споразумения и ще наложи строги мита върху китайския внос. Забравете стария геополитически ред и всички тези неща за споделените ценности и демократични принципи. Този президент е склонен да се сдружи с руския си колега Владимир Путин срещу отиващия си държавен глава Барак Обама и републиканското външнополитическо статукво. Но не очаквайте последователност. Веднъж той обещава отдръпване на Вашингтон от хаоса на Близкия изток, а после настоява за създаването на "зона за сигурност" в Сирия – политика, за която преди твърдеше, че ще доведе до трета световна война.Без стратегическо мислене Онези, които търсят голям замисъл, ще бъдат разочаровани. Тръмп предпочита сключването на сделки пред стратегическото мислене. Неговото мото, че ще направи Америка отново велика, е смесица от инстинкти, предразсъдъци и импулси. Сред съставките са икономически национализъм, антипатия към глобализма, враждебност към имигрантите и фокус върху ислямския екстремизъм. Добавете към това пренебрежение към съюзите в НАТО и увъртане относно гаранциите за сигурността на партньорите в Източна Азия като Япония и Южна Корея.Отхвърлянето на международното лидерство, съчетано с обещаното възвръщане на американската сила и престиж, което може да бъде наречено войнствен изолационизъм, улови настроенията на електората. Наследството от войните в Ирак и Афганистан пресуши обществената подкрепа за чуждестранни авантюри. Скорошно изследване показва, че почти 6 от 10 американци искат САЩ "да се занимава със собствените си проблеми и да остави другите страни да се справят с техните проблеми по най-добрия начин, по който могат".Обезпокоени съюзници Страхът на американските съюзници е, че Тръмп ще постави черта върху водения от САЩ международен либерален ред. Освен че вдига протекционисткия флаг, той обещава да изостави климатичните задължения на страната. Може да постигне сделка с Путин през главите на европейските лидери и да скъса ядреното споразумение с Иран. Европейците критикуват предложението му да построи стена срещу мексиканските имигранти и да затвори границите за мюсюлмани. Но основното притеснение е изолационизмът – отхвърлянето на американската роля в международната система, която подкрепя Запада. Всъщност без лидерството на САЩ самата концепция за Запада започва да губи смисъл."Трябва да видим каква част от заявките му ще бъдат изпълнени, но е доста ясно, че Тръмп затваря вратата пред американското глобално лидерство", казва висш европейски дипломат, пожелал анонимност. Новият президент обаче може скоро да открие, че заявените от него цели са непостижими за една изолирала се суперсила.